CPF ร่วมมือ “ดัคกาลบี้” ออกแบรนด์ Meat Zero เพื่อคนรักสุขภาพ
ซีพีเอฟ ร่วมมือกับ บริษัท ดัคกาลบี้ กรุ๊ป จํากัด จับกระแสผู้บริโภคสายรักสุขภาพ ออกผลิตภัณฑ์ภายใต้แบรนด์ Meat Zero เป็นอาหารทางเลือก สร้างสรรค์วัตถุดิบนวัตกรรมใหม่โปรตีนจากพืช
2 ก.ย. 2564

นายทศพร วณิชวรพงศ์ กรรมการ บริษัท ดัคกาลบี้ กรุ๊ป จํากัด เปิดเผยว่า ตอนนี้กระแสการบริโภคเนื้อสัตว์จากพืชกำลังเป็นที่นิยมมากขึ้นในหลายประเทศ รวมทั้งไทย โดยเฉพาะกลุ่มคนรักสุขภาพ ตลอดจนผู้บริโภคกลุ่มวีแกนและกลุ่มมังสวิรัติยืดหยุ่น (Flexitarian) ทางดัคกาลบี้ มองเห็นการขยายและเปิดโอกาส เพื่อตอบโจทย์ลูกค้ากลุ่มนี้ จึงร่วมมือกับแบรนด์ Meat Zero นำวัตถุดิบคุณภาพดี จากการผลิตที่ได้มาตรฐาน ให้รสสัมผัสและรสชาติเสมือนเนื้อสัตว์จริงมากที่สุด มารังสรรค์เป็นเมนูใหม่ แต่ยังคงเสน่ห์ของทางร้าน
“สำหรับเมนูเด็ดที่ไม่ควรพลาด ได้แก่ ‘สลัดคิมบับไร้เนื้อ’ จากร้าน GALBI X นำโบโลน่าของ Meat Zero รวมไว้ในข้าวห่อสาหร่าย ปรุงรสชาติสไตล์เกาหลี เมนูนี้ต้องขอแนะนำว่า สายสุขภาพต้องลอง!!! ถัดมาคือ เมนู ‘ข้าวหมูสับคั่วกะเพราไร้เนื้อ’ จากร้าน WOK Station รสชาติและลักษณะกลมกลืนเสมือนหมูสับ แต่ทำมาจากพืช คลุกเคล้ากับเครื่องปรุงจัดจ้านแบบไทย ใครที่อยากเว้นการรับประทานเนื้อสัตว์ ห้ามพลาดเมนูนี้” นายทศพร กล่าว
ทั้งนี้ โปรโมชัน ดัคกาลบี้ กรุ๊ป จัดเมนู Combo Set ราคาพิเศษสำหรับแบรนด์ Dak Galbi, DGB. และ Galbi-X ได้แก่ Kimbap Zero (สลัดคิมบับไร้เนื้อและโบโลน่าป็อกกี้ไร้เนื้อ) เพียง 220 บาท (จากปกติ 338 บาท) Kimbap Zero 2 (สลัดคิมบับไร้เนื้อ รับประทานกับปลาแผ่นและปลาบดปรุงรสในน้ำซุป) ราคา 155 บาท (จากปกติ 209 บาท)
นอกจากนี้ แบรนด์ WOK Station ได้แก่ WOK Zero Set 1 (ข้าวหมูกรอบคั่วพริกเกลือไร้เนื้อและข้าวหมูสับคั่วกระเทียมไร้เนื้อไข่เป็ดดาว) เพียง 171 บาท (จากปกติ 190 บาท) WOK Zero Set 2 (ข้าวหมูสับคั่วกะเพราไร้เนื้อไข่ดาวและข้าวหมูกรอบคั่วกระเทียมไร้เนื้อ) ราคา 167 บาท (จากปกติ 185 บาท ) และ WOK Zero Set 3 (ข้าวหมูกรอบคั่วกะเพราไร้เนื้อไข่ยั่วและข้าวคะน้าหมูกรอบไร้เนื้อไข่ดาว) อยู่ที่ 194 บาท (จากปกติ 215 บาท) เริ่มจำหน่ายตั้งแต่วันนี้ เป็นต้นไป ทุกสาขาทั่วประเทศ
โดยช่องทางการจำหน่าย สามารถสั่งอาหารผ่าน Food Delivery ไม่ว่าเป็น Grab, Lineman และ Robinhood หรือผ่านทาง Line Official ของทุกแบรนด์ ในเครือ Dak Galbi Group ได้แก่ Dak Galbi, DGB, Galbi X, WOK Station พร้อมทั้งติดตามรายละเอียดและโปรโมชันดีๆ เพิ่มเติม ได้ที่ Facebook Fanpage : https://www.facebook.com/DakGalbiThailand , https://www.facebook.com/DGB.dakgalbi ,  https://www.facebook.com/galbix.kimbap และ https://www.facebook.com/wokstation.th 
ด้านนางศุภรา ศรีบูรณ์ รองกรรมการผู้จัดการ บริษัท เจริญโภคภัณฑ์อาหาร จำกัด (มหาชน) หรือ CPF กล่าวว่า ในขณะนี้เทรนด์ของผู้บริโภคอาหารมีความหลากหลายมากขึ้น โดยเฉพาะการรับประทานเพื่อเสริมสร้างสุขภาพที่ดีกำลังเป็นนิยมต่อเนื่อง ซีพีเอฟในฐานะผู้ผลิตอาหารชั้นนำ จึงขยายตลาด เพื่อรับรองกับความต้องการของผู้บริโภค ออกผลิตภัณฑ์ภายใต้แบรนด์ Meat Zero เป็นอาหารทางเลือก สร้างสรรค์วัตถุดิบนวัตกรรมใหม่โปรตีนจากพืช ให้เข้าถึงผู้ที่รับประทานและไม่รับประทานเนื้อสัตว์ ตลอดจนคำนึงถึงความสะดวกในการเลือกซื้อ โดยวางจำหน่ายในร้านสะดวกซื้อทั่วไป ห้างสรรพสินค้าชั้นนำ รวมถึงเป็นเมนูในร้านอาหารต่างๆ
โดยการร่วมมือของ ดัคกาลบี้ กรุ๊ป และ Meat Zero ถือเป็นการเพิ่มกลุ่มลูกค้า เปิดโอกาสให้คนรุ่นใหม่ได้ลิ้มลองความอร่อย ทั้งนี้ การแพร่ระบาดโควิด-19 อาหารคือ สิ่งแรกที่หลายคนหันมาใส่ใจ ทางบริษัทฯ วางแผนจะขยายไปยังร้านอาหารต่างๆ เพิ่มเติม ควบคู่กับการพัฒนาอาหารให้ตรงใจผู้บริโภค เพื่อเข้าถึงผู้บริโภคทุกกลุ่มอายุ